stanford-oval/wikipedia huggingface dataset:
Ravitsemussuositukset
Arvostelua > Rasvojen saantisuositukset

Yhdysvaltojen viranomaiset omaksuivat vuonna 1980 sydänjärjestö AHA:n vuonna 1961 laatiman suosituksen rajoittaa tyydyttyneen rasvan käyttöä. Tämän jälkeen myös muut maat ja YK alkoivat levittää kyseistä suositusta.
Vuonna 2014 ja 2016 julkaistut tutkimukset osoittavat kuitenkin, että sekä kehotus rajoittaa tyydyttyneen rasvan saanti 10 energiaprosenttiin oli jo alun perin ristiriidassa tieteellisen näytön kanssa. Sama päti kehotukseen rajoittaa rasvan kokonaissaanti 30 energiaprosenttiin. Sekä kliinisissä että epidemiologisissa tutkimuksissa oli havaittu jo vuoteen 1977 mennessä, ettei rasvan tai tyydyttyneen rasvan saannin rajoittaminen vähentänyt kokonaiskuolleisuutta eikä edes sydän- ja verisuonitautikuolleisuutta.
Vuonna 2020 julkaistun meta-analyysien kokoomakatsauksen tuloksena oli, että suurin osa kliinisistä tutkimuksista ja väestötutkimuksista tehdyistä meta-analyyseista päätyy siihen, ettei tyydyttyneen rasvan rajoittaminen vähennä sydän- ja verisuonisairauksia tai kokonaiskuolleisuutta, vaan päin vastoin lisää niitä. Esimerkiksi tyydyttynyttä rasvaa sisältävät täysrasvaiset maitotuotteet, prosessoimaton liha ja tumma suklaa eivät lisää sydän- ja verisuonitautien riskiä. Yhdysvaltojen johtavat ravitsemustieteilijät ja joukko Yhdysvaltojen ravitsemussuosituksen neuvoa antavan komitean (DGAC) entisiä jäseniä antoivatkin vuonna 2020 Yhdysvaltojen kongressille julkilausuman, jonka mukaan tyydyttyneiden rasvojen käytön rajoitusta ei pidä enää jatkaa, koska sille ei ole olemassa pitäviä tieteellisiä perusteita.
Yksitoistajäseninen kansainvälinen tutkijaryhmä julkaisi vuonna 2021 tieteellisen vertaisarvioidun artikkelin, jossa se kritisoi ravitsemussuositusten laatijoita siitä, etteivät he ole perustaneet tyydyttyneen rasvan saantia koskevia suosituksiaan tieteelliseen tutkimusnäyttöön. Ryhmä huomautti, että viimeisen kymmenen vuoden aikana on julkaistu lähes 20 alan tutkimusten yhteenvetokatsausta, joissa kaikissa on päädytty siihen, ettei ole olemassa tieteellisiä perusteita rajoittaa tyydyttyneen rasvan saantia tai korvata tyydyttynyttä rasvaa monityydyttymättömällä.
Tiedejulkaisussa Current Opinion in Endocrinology & Diabetes and Obesity vuonna 2023 julkaistussa artikkelissa kerrotaan, että Yhdysvaltojen vuoden 2015 ravitsemussuosituksia laatineen komitean jäsenet totesivat virkakirjeenvaihdossaan, ettei heidän suositukselleen rajoittaa tyydyttyneen rasvan saantia ole olemassa tieteellisiä perusteita. Kirjeenvaihdon sisältä sisältö toimitettiin artikkelin kirjoittajalle julkisuusperiaatetta koskevan lain nojalla.
Samassa artikkelissa kerrottiin, ettei vuoden 2020 komitea ollut jäävännyt niitä jäseniään, jotka olivat vastaanottaneet suuria rahasummia sellaisilta elintarvikeyrityksiltä, jotka hyötyivät siitä, että suosituksiin jätetään myös kehotus suosia monityydyttymättömiä rasvoja.
Arvostelua > Taloudelliset näkökohdat

Maailman suurimpiin kuuluva henki- ja sairasvakuutuksien jälleenvakuuttaja Swiss Re esitti vuonna 2016, että ravitsemussuositukset uudistettaisiin siten, että väestöä ohjeistettaisiin kuluttamaan paljon rasvaa, tyydyttynyt rasva mukaan lukien, sekä vain vähän hiilihydraatteja. Tämä vähentäisi väestön sairastavuuteen ja ennenaikaisiin kuolemiin liittyviä vakuutusmaksuja ja muita menoja.
Suomalaisten ravitsemussuosituksen mukaista ruokavaliota on pidetty kalliina. Blogisti Hanna-Elina Yli-Kosken mukaan sen voi kuitenkin toteuttaa myös edullisesti. Porkkanaa, lanttua ja kaalia saa huokealla ympäri vuoden kuten myös appelsiinia ja mandariinia talvisin ja kurkkua, tomaattia, kukkakaalia ja punajuurta satokauden aikana. Myös ruisleipä, kaurapuuro, margariini, maito, kananmunat, broileri, silakka, maapähkinät, siemenet ja rypsiöljy ovat edullisia ruoka-aineita.
Arvostelua > Neuvottelukunnan kokoonpano

Lihakeskusliiton toimitusjohtajan Mari Hannukselan mielestä oli harmillista, ettei vuoden 2024 suosituksia valmistelleessa työryhmässä ollut mukana elinkeinoelämän, maatalouden eikä teollisuuden edustajia. Myöskään alkutuotannon järjestöiltä ei ollut pyydetty lausuntoja.
Aiheesta muualla > Eri maiden ravitsemussuosituksia

Ravitsemussuosituksia eri puolilta maailmaa (Arkistoitu – Internet Archive) Yhdysvaltain maatalousministeriö (USDA) (englanniksi)
Suomalaiset ravitsemussuositukset
Vuoden 2023 pohjoismaiset ravitsemussuositukset
Yhdysvaltain viralliset ravitsemussuositukset (Arkistoitu – Internet Archive) (englanniksi)
Aiheesta muualla > Erillisryhmien ravitsemussuosituksia Suomessa

Valtion ravitsemusneuvottelukunnan ravitsemussuosituksia:
Kouluruokailusuositus
Opiskelijoiden ruokavaliosuositukset
Ikääntyneiden ravitsemussuositukset
Raskaana olevien ja imettävien naisten ravitsemussuositukset
Vegaanin ravitsemussuositukset
Suomen Sydänliiton ravitsemussuositukset (Arkistoitu – Internet Archive)
Suomen Diabetesliiton ruokavaliosuositus (Arkistoitu – Internet Archive)
Syöpäjärjestöjen ravitsemussuositukset
Jordi Alba

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jordi Alba Ramos
Syntymäaika: 21. maaliskuuta 1989 (ikä 35)
Syntymäpaikka: L’Hospitalet de Llobregat, Espanja
Pelipaikka: vasen laitapuolustaja
Pituus: 170 senttimetriä
Paino: 62 kilogrammaa
Seura
Seura: Inter Miami
Pelinumero: 18
Junioriseurat
1996–1998: Hospitalet
1998–2005: Barcelona
2005–2007: Cornellà
2007: Valencia
Seurat
| Vuodet | Seura | O | (M) |
| 2007–2008 | Valencia B | 18 | (5) |
| 2008–2012 | Valencia | 74 | (5) |
| 2008–2009 | → Gimnàstic (laina) | 35 | (4) |
| 2012–2023 | Barcelona | 313 | (17) |
| 2023- | Inter Miami | 0 | (0) |
Maajoukkue
| 2006 | Espanja U19 | 6 | (1) |
| 2009 | Espanja U20 | 9 | (0) |
| 2008–2011 | Espanja U21 | 4 | (0) |
| 2012 | Espanja U23 | 4 | (0) |
| 2011– | Espanja | 74 | (8) |
| 2013– | Katalonia | 5 | (0) |
 Seurajoukkueuran tilastot kattavat vain kansalliset sarjat, päivitetty 26. joulukuuta 2022.  Maajoukkueuran tilastot päivitetty 26. joulukuuta 2022.
Jordi Alba Ramos (s. 21. maaliskuuta 1989 L’Hospitalet de Llobregat, Barcelonan maakunta, Espanja) on espanjalainen jalkapalloilija. Hän edustaa MLS-liigassa pelaavaa Inter Miamia ja on pelipaikaltaan vasen laitapuolustaja.
Seurajoukkueura

Alba pelasi uransa alkuvaiheilla Barcelonan juniorijoukkueissa, kunnes vuonna 2005 hän putosi pois akatemiasta pienen kokonsa takia. Tämän jälkeen hän pelasi kaksi vuotta Cornellàn junioriakatemiassa, josta hän siirtyi 6 000 euron kasvattajakorvausta vastaan Valenciaan. Kaudeksi 2007–2008 hänet nostettiin seuran reservijoukkueeseen, joka pelasi Tercera Divisiónissa. Ensimmäisen kautensa ammattilaisena Alba pelasi kaudella 2008–2009 lainasopimuksella Gimnàsticissa, joka pelasi maan toiseksi korkeimmalla sarjatasolla Segunda Divisiónissa.
Seuraavaksi kaudeksi hän palasi takaisin Valenciaan ja teki ensiesiintymisensä pääsarjassa 13. syyskuuta 2009 ottelussa Real Valladolidia vastaan. Tämän jälkeen hän oli muun muassa kahdessa seuraavassa Eurooppa-liigan ottelussa avauskokoonpanossa Lilleä ja Slavia Prahaa vastaan. Joukkueen puolustuksen poissaolojen takia hän pelasi suurimman osan kaudesta 2009–2010 vasempana laitapuolustajana. 11. huhtikuuta 2010 Alba teki ensimmäisen maalinsa joukkueessa ottelussa Mallorcaa vastaan.
Kaudella 2010–2011 hän jatkoi puolustuslinjassa vasemman laitapuolustajan paikalla taistellen peliajasta ranskalaisen Jérémy Mathieun kanssa. Alba pelasi kauden aikana yhteensä 27 ottelussa ja teki niissä kaksi maalia.
Seuraavalla kaudella 2011–2012 Alba pelasi vasemmalla laidalla sekä puolustavassa että hyökkäävässä roolissa, enemmän puolustavassa. Päävalmentaja Unai Emeryllä oli tapana peluuttaa usein Albaa ja Mathieuta samaan aikaan kentällä, toista puolustavassa ja toista hyökkäävässä roolissa.
Alba pelasi Valenciassa yhteensä 74 Primera Divisiónin ottelua, joissa hän teki viisi ja syötti kuusi maalia. Mestarien liigassa hän pelasi seitsemän ja Eurooppa-liigassa 15 ottelua.
28. kesäkuuta 2012 Alban ilmoitettiin tehneen viiden vuoden sopimuksen Barcelonan kanssa ja hänestä maksetaan 15 miljoonan euron siirtokorvaus. Siirto sai vahvistuksensa, kun Alba kävi Barcelonan lääkärintarkastuksessa.
Alba on pelannut Barcelonassa 10,5 kauden aikana 299 Espanjan liigan ottelua sekä tehnyt niissä 15 ja syöttänyt 66 maalia. Liigamestaruuden hän on voittanut vuosina 2013, 2015, 2016, 2018 ja 2019. Espanjan cupista tuli voitto vuosina 2015, 2016, 2017, 2018 ja 2021. Vuoden 2016 loppuottelussa Alba teki jatkoajalla Barcelonan ensimmäisen maalin; ottelu Sevillaa vastaan päättyi Barcelonan 2–0-voittoon.
Kaudella 2014–2015 Barcelona voitti Mestarien liigan ja Alba pelasi avauskokoonpanossa 11 ottelua, muun muassa täydet minuutit kaikissa seitsemässä pudotuspelissä. Kaikkiaan hän on pelannut Barcelonassa 77 Mestarien liigan ottelua, joissa hän on tehnyt kolme ja syöttänyt 14 maalia. Eurooppa-liigan kuudessa ottelussa hän on tehnyt yhden maalin. Joulukuussa 2015 tuli voitto seurajoukkueiden MM-kilpailuista.
Maajoukkueura

Alba pelasi Espanjan alle 19-, 20- ja 21-vuotiaiden maajoukkueissa. Hän kuului vuonna 2008 alle 19-vuotiaiden EM-kilpailuihin ja vuonna 2009 alle 20-vuotiaiden MM-kilpailuihin osallistuneisiin ryhmiin. Ensimmäisen kutsunsa Espanjan A-maajoukkueeseen hän sai syyskuussa 2011. 11. lokakuuta 2011 hän pelasi ensimmäisen ottelunsa Skotlantia vastaan.
Alba teki uransa ensimmäisen maajoukkuemaalin vuoden 2012 EM-kilpailujen loppuottelussa, kun hän pääsi Xavin syötöstä läpiajoon pitkän juoksun jälkeen ja viimeisteli Espanjan 2–0-maalin Italiaa vastaan. Loppuottelu päättyi Espanjan 4–0-voittoon ja turnaus Espanjan toiseen peräkkäiseen Euroopan-mestaruuteen ja kolmanteen peräkkäiseen arvokisavoittoon. Alba pelasi täydet minuutit joukkueensa kaikissa kuudessa ottelussa.
Alba pelasi Maanosaliittojen cupissa 2013 neljä ottelua ja teki kaksi maalia alkulohko-ottelussa Nigeriaa vastaan. Espanja ylsi turnauksessa loppuotteluun, jonka se hävisi Brasilialle. MM-kilpailuissa 2014 Alba pelasi täydet minuutit joukkueensa kaikissa kolmessa ottelussa mutta Espanja ei päässyt alkulohkostaan jatkoon. EM-kilpailuissa 2016 Espanja putosi neljännesvälierissä ja Alba pelasi avauskokoonpanossa joukkueensa kaikki neljä ottelua. MM-kilpailuissa 2018 hän pelasi jälleen täydet minuutit kaikissa neljässä ottelussa Espanjan tien päättyessä neljännesvälieriin. Kesällä 2021 pelatuissa EM-kilpailuissa hän oli kahdessa ensimmäisessä ottelussa Espanjan joukkueen kapteeni. Hän pelasi viisi ottelua kokonaisuudessaan ja tuli neljännesvälierässäkin vaihdosta kentälle. Hän teki maalin puolivälierässä Sveitsiä vastaan. MM-kilpailuissa 2022 hän oli avauskokoonpanossa kolmessa ottelussa ja tuli kerran vaihdosta kentälle.
Saavutukset

Barcelona :
Primera División: 2012–2013, 2014–2015, 2015–2016, 2017–2018, 2018–2019
Copa Del Rey : 2014–2015, 2015–2016, 2016–2017, 2017–2018, 2020–2021
Mestarien Liiga : 2014–2015
Seurajoukkueiden maailmanmestaruus: 2015
Espanja :
Euroopan-mestaruus: 2012
Johnny Burnette

Johnny Burnette, Lonesome train, 1956.
John Joseph ”Johnny” Burnette (25. maaliskuuta 1934 Memphis, Tennessee – 14. elokuuta 1964 Clear Lake, Kalifornia) oli yhdysvaltalainen rockabilly-muusikko. Rock‘n‘Roll Trion peruskolmikko Johnny Burnette, isoveli basisti Dorsey Burnette (28. joulukuuta 1932 – 19. elokuuta 1979) ja kaverinsa kitaristi Paul Burlison (s. 4. helmikuuta 1929) varttuivat Memphisissä. Tunnettu muun muassa vuonna 1956 levyttämästään ”The Train Kept A-Rollin’” -blues-kappaleen rockabilly/rock ’n’ roll -versiosta.lähde?
Albumitlähde?

Rock 'n Roll Trio (1957)
Dreamin' (1960)
Johnny Burnette (1961)
Sings (1961)
Roses Are Red (1962)
Johnny Burnette's Hits and Other Favorites (1962)
The Complete Recordings 1955-1964 (2004)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Suomi (KANTO)  Yhdysvallat  Tšekki  Alankomaat 
Taiteenala:  Discography of American Historical Recordings  MusicBrainz 
Muut:  Europeana  IdRef
Kansas City Chiefs

| Kansas City Chiefs |
| --- | --- |

Lempinimet:  The Redwood Forest The Legion of Zoom
Perustettu:  14. elokuuta 1959
Entiset nimet:  Dallas Texans (1960-1962)
Kotikenttä:   Cotton Bowl (1960-1962)  Municipal Stadium (1963-1970)  Arrowhead Stadium (1971-) 
– kapasiteetti:  76 416
– kaupunki:  Kansas City, Missouri
Sarja:  NFL
Konferenssi:  AFC
Divisioona:  AFC West
Maskotti:  K. C. Wolf
Värit:  punainen, kulta, valkoinen               

Omistaja:  Clark Hunt ja Huntin suku
Toimitusjohtaja:  Clark Hunt
Puheenjohtaja:  Mark Donovan
Päävalmentaja:  Andy Reid
Saavutukset
Liigamestaruudet:  3 (1962, 1966, 1969)
Super Bowlit:  4 (1969, 2019, 2022, 2023
Konferenssin mestaruudet:  5  AFC: 2019, 2020, 2022, 2023, 2024 
Divisioonan mestaruudet:  17  AFL West: 1962, 1966  AFC West: 1971, 1993, 1995, 1997, 2003, 2010, 2016, 2017, 2018, 2019, 2020, 2021, 2022, 2023, 2024 
Liigahistoria
Ennen NFL:ää:  American Football League (1960–69) Western Division (1960–69)
NFL aloitusvuosi:  1970
Divisioonahistoria:  American Football Conference (1970-) AFC West (1970-)
Infobox OKNimi-testi OK: 
Kansas City Chiefs on vuonna 1960 perustettu amerikkalaisen jalkapallon ammattilaisjoukkue, jonka kotipaikka on Missourin Kansas Cityssa. Kansas City Chiefs pelaa National Football Leaguen AFC-konferenssissa. Chiefs pelaa kotiottelunsa Arrowhead Stadiumilla.
Vuonna 1970 NFL:ään yhdistyneen American Football Leaguen jäsenenä seura on voittanut kolme liigamestaruutta vuosina 1962, 1966 ja 1969. Myöhemmin seura on voittanut Super Bowlin neljä kertaa vuosina 1970, 2020, 2023 ja 2024.
Seuran omistaja on Huntin perhe. Kansas City Chiefs oli vuonna 2023 Forbesin listauksessa maailman 35. arvokkain urheiluseura 4,3 miljardin dollarin arvolla.
Historia > Varhaiset vuodet Dallasissa ja muutto Kansas Cityyn

Alkujaan Dallas Texansin nimellä tunnettu joukkue oli yksi American Football Leaguen perustajaseuroista vuonna 1960. Joukkueen omistaja oli Lamar Hunt, joka teki aloitteen AFL:n perustamisesta. Joukkueen ensimmäiseksi päävalmentajaksi palkattiin Hank Stram, joka johti joukkueen keskikastiin kahdella ensimmäisellä kaudella. Joukkueen pelinrakentajaksi hankittiin Len Dawson kaudeksi 1962, jolloin joukkue voitti ensimmäisen AFL:n mestaruuden. Menestyksestä huolimatta joukkue ei pystynyt kilpailemaan Dallas Cowboysin kanssa samasta markkinasta, joten Hunt päätti siirtää joukkueen Kansas Cityyn vuonna 1963.
Historia > Ensimmäinen Super Bowl

Uudelleen Chiefsiksi nimetty joukkue pelasi ottelunsa Kansas Cityn Municipal Stadiumilla vuodesta 1963 lähtien. Joukkue jakoi stadionin kaupungin muiden urheiluseurojen kanssa. Chiefs palasi AFL West-sarjan keskikastiin, jossa se pysyi vuoteen 1966 saakka. Kaudella 1966 joukkue voitti AFL:n mestaruuden. Kaudella 1967 Chiefs osallistui historian ensimmäiseen Super Bowliksi nimettyyn otteluun Green Bay Packersia vastaan, mutta hävisi ottelun tuloksella 35–10.
Kaudella 1969 Chiefsillä oli liigan johtava puolustus, jonka keskeisiä pelaajia olivat Willie Lanier, Bobby Bell ja Buck Buchanan. Joukkue voitti jälleen AFL:n mestaruuden, mikä toi joukkueelle paikan Super Bowliin, jossa Chiefs coitti Minnesota Vikingsin. AFL yhdistyi NFL:ään vuonna 1970 ja Chiefs osallistui jälleen pudotuspeleihin kaudella 1971. Vuonna 1972 joukkue muutti uudelle Arrowhead Stadiumille. Seuraavan 14 kauden aikana vuosina 1972–1985 joukkue ei selviytynyt pudotuspeleihin.
Historia > Schottenheimerin aikakausi

Vuonna 1989 Chiefs palkkasi päävalmentajaksi Marty Schottenheimerin ja varasi tukimies Derrick Thomasin. Schottenheimer johdatti joukkueen toisella kaudellaan pudotuspeleihin ja vuonna 1993 Chief eteni pelinrakentaja Joe Montanan johdolla AFC:n mestaruusotteluun.
Kaudella 1995 Chiefs voitti Thomasin ja puolustuksen linjapelaaja Neil Smithin ansiosta ennätykselliset 13 ottelua, mutta hävisi pudotuspelien avauskierroksella Indianapolis Coltsille. Vuonna 1997 joukkue sivusi jälleen parasta runkosarjatulostaan, mutta hävisi jälleen avauskierroksella Denver Broncosille. Vaisun kauden 1998 jälkeen Schottenheimer erosi tehtävästään.
Historia > Nousujen ja laskujen 2000-luku

Viiden vuoden 1998–2002 ajanjakson aikana Chiefs ei edennyt pudotuspeleihin. Kaudella 2003 Chiefs sivusi jälleen 13 voiton runkosarjaennätystä tehokkaan hyökkäyspelin johdolla, jossa tärkeimpiä pelaajia olivat Priest Holmes ja Tony Gonzalez. Chiefs voitti divisioonaasa mutta hävisi jälleen puodtuspelien ensimmäisellä kierroksella Indianapolis Coltsille.
Tämän jälkeen joukkue menestyi kohtalaisesti. Vuonna 2006 Chiefs eteni jälleen pudotuspeleihin, mutta putosi ensimmäisellä kierroksella Coltsia vastaan. Tämän jälkeen joukkueella alkoi äkillinen alamäki, joka johti joukkueen huonoimpaan tulokseen kaudella 2008, jolloin seura saavutti runkosarjassa ainoastaan kaksi voittoa. Seura sai uuden taustaryhmän toimistolle ja valmennukseen, joka johtikin seuran takaisin pudotuspeleihin kaudella 2010. Käänne jäi kuitenkin lyhytaikaiseksi ja joukkue vaihtoi päävalmentajaa kaudella jo 2011. Seuraava kausi oli kuitenki vielä edellistä huonompi ja joukkue saavutti jälleen vain kaksi voittoa. Joukkue aloitti kolmannen päävalmentajan hakemisen kolmen kauden aikana.
Historia > Reidin, Mahomesin ja Kelcen aikakausi

Chiefsin uudeksi päävalmentajaksi tuli kaudella 2013 Andy Reid ja joukkue paransikin otteitaan nopeasti. Joukkue voitti runkosarjassa 11 ottelua ja eteni pudotuspeleihin. Joukkue hävisi kuitenkin avauskierroksella Coltsille, mikä pidensi Chiefsin voitottoman pudotuspeliputken 20 vuoteen. Tämä putki katkesi vihdoin kaudella 2015, kun Chiefs voitti avauskierroksella Houston Texansin ennen putoamistaan puolustavalle mestarille New England Patriotsille.
Kaudella 2016 Cheifs pelasi parhaan kautensa yli kymmeneen vuoteen voittaessaan 12 ottelua, mutta hävisi jälleen pudotuspelien avauskierroksella Pittsburgh Steelersille. Seuraavana vuonna sama toistui Tennessee Titansia vastaan. Kaudella 2018 Chiefsillä oli NFL:n tehokkain hyökkäyslinja toista vuotta liigassa pelaavan pelinrakentaja Patrick Mahomesin ja sisemmän laitahyökkääjän Travis Kelcen johdolla. Chiefs voitti runkosarjassa 12 ottelua ja voitti pudotuspelien ensimmäisen kierroksen, mutta hävisi AFC:n mestaruusottelussa Patriotsille jatkoajalla.
Mahomesin loukkaantumiset rajoittivat Chiefin peliä runkosarjassa, mutta joukkue voitti tästä huolimatta 12 ottelua ja eteni toista kautta peräkkäin AFC:n mestaruusotteluun. Tällä kertaa Chiefs eteni Super Bowliin tähtipelinrakentaja Patrick Mahomesin ja päävalmentaja Andy Reidin johdolla 50 vuoden tauon jälkeen. Chiefs voitti Super Bowlissa San Francisco 49ersin lukemin 31–20.
Chiefs hallitsi liigaa myös kaudella 2020 voittaen ennätykselliset 14 runkosarjaottelua. Pudotuspeleissä Chiefs voitti Cleveland Brownsin ja AFC:n mestaruusottelussa Buffalo Billsin edeten toista kautta peräkkäin Super Bowliin. Joukkue hävisi kuitenkin Super Bowlin Tampa Bay Buccaneersille lukemin 31-9. Kaudella 2021 joukkue aloitti ensimmäiset seitsemän ottelua vaisusti, mutta voitti tämän jälkeen kahdeksan peliä putkeen ja eteni pudotuspeleihin. Joukkue eteni neljäntenä vuonna peräkkäin AFC:n mestaruusotteluun, mutta hävisi Cincinnati Bengalsille jatkoajalla.
Vuonna 2022 Chiefs jatkoi vahvaa peliä voittaen jälleen 14 runkosarjaottelua. AFC:n mestaruusottelussa Chiefs voitti Bengalsin ja eteni Super Bowliin, jossa joukkue voitti Philadelphia Eaglesin viime sekunneilla tehdyllä maalilla. Kaudella 2023 Chiefs eteni jälleen Super Bowliin ja voitti ottelussa San Francisco 49ersin jatkoajalla lukemin 25–22. Tämän voiton myötä Chiefsistä tuli kahdeksas joukkue, joka on voittanut Super Bowlin kaksi kertaa peräkkäin. Seura oli edennyt viiden vuoden aikana neljä kertaa Super Bowliin, minkä myötä monet alkoivat kutsumaan joukkueen menestystä dynastiaksi. Chiefs jatkoi voittokulkuaan vuonna 2024 voittaen runkosarjassa 15 ottelua. AFC:n mestaruusottelussa joukkue voitti Buffalo Billsin ja eteni Super Bowliin Philadelphia Eaglesia vastaan.
Seuratunnukset > Seuravaakunat

Kansas City Cheafs on käyttänyt vuodesta 1972 lähtien seuravaakunana valkoista, mustalla reunustettua, nuolenkärkeä jossa on punaisella nimikirjaimet KC. Seuran omistaja Lamar Hunt luonnosteli nuolenkärkilogon lautaliinaan lennollaan Dallasista Kansas Cityyn. Huntin luonnokset alkoivat ympyrän tai soikion sisällä olevista, toisiinsa lomittuneista KC-kirjaimista. Tunnuksen inspiraationa toimi San Francisco 49ersin soikiomuotoinen tunnus.
Vuosien 1960–1962 aikana joukkue pelasi nimellä Dallas Texans, jolloin seuran tunnuksena oli jalkapalloa pitävä pyssymies, joka oli asetettu punaiseksi maalatun Texasin osavaltion kartan ylle. Pyssymiehellä oli cowboysaappaat ja -hattu ja hänellä oli mukanaan jalkapallo ja ase. Tämän tunnuksen tekijä oli Dallas Times Herald-lehden pilapiirtäjä Bob Taylor. Joukkueen muuttaessa Kansas Cityyn 1963, Bob Taylor sai tehtäväkseen suunnitella uuden tunnuksen, joka muistutti huomattavasti alkuperäistä tunnusta. Uudessa tunnuksessa oli jalkapalloa ja punaista tomahawkia pitävä intiaanihamo Missourin, Kansasin, Nebraskan, Oklahoman, Iowan ja Arkansasin osavaltioiden kartan päällä. Vuosina 1967–1969 joukkueen tunnuksena oli oikealle osoittava punainen kypärä, jonka sivussa oli nykyisin seuran tunnuksena toimiva nuolenkärkitunnus. Vuonna 1969 nuolenkärkitunnus erotettiin kypärästä.
Chiefsin nuolenkärkitunnus (1972–)
Chiefsin sanamerkki.
Seuratunnukset > Nimi ja identiteetti

Kun joukkue muutti Kansas Cityyn vuonna 1963, otti joukkue käyttöön nimityksen Chiefs, joka nojasi intiaani-aiheiseen brändi-identiteetttin. Intiaani-aihe esiintyi joukkueen ensimmäisessä tunnuksessa sekä myöhemmässä nuolenkärkitunnuksessa. Joukkueen maskottina oli vuosina 1963–1989 ja 2009–2021 hevonen nimeltä Warpaint.
Aktivistit ovat vuosikymmenien ajan arvostelleet joukkueen nimeä ja intiaani-aihetta rasistiksi stereotypioiksi ja esimerkiksi kulttuurin omimisesta. Protestien ja muiden toimien kautta aktivistit ovat vaatineet joukkuetta muuttamaan aihettaan. Vuonna 2020 joukkue kielsi intiaanipäähineiden ja tiettyjen kasvomaalien käytön peleissä. Fanien käytttämän Arrowhead Chop-laulun osalta joukkue on suorittanut tarkistusprosessin. Seuran nimen osalta seura on todennut, että nimi viittaa Kansas Cityn pormestarin lempinimeen ja on kiistänyt, että nimi olisi syntynyt viittauksena alkuperäiskansoihin.
Joukkue > Joukkueen kokoonpano kaudella 2024

| Kansas City Chiefs kokoonpanonäytä keskustele  |
| --- | --- | --- | --- | --- | --- | --- | --- | --- | --- |
| Pelinrakentajat (QB) 15 Patrick Mahomes  11 Carson Wentz Keskushyökkääjät (RB) 29 Kareem Hunt  10 Isiah Pacheco  34 Samaje Perine  42 Carson Steele FB Laitahyökkääjät (WR)  5 Marquise Brown   8 DeAndre Hopkins  81 Nikko Remigio   9 JuJu Smith-Schuster  84 Justin Watson   1 Xavier Worthy Sisemmät laitahyökkääjät (TE) 83 Noah Gray  88 Peyton Hendershot  87 Travis Kelce |  | Hyökkäyksen linja (OL) 66 Mike Caliendo LG  75 Ethan Driskell RT  61 C. J. Hanson RG  52 Creed Humphrey C  70 D. J. Humphries LT  64 Wanya Morris LT  60 Hunter Nourzad C  65 Trey Smith RG  76 Kingsley Suamataia LT  74 Jawaan Taylor RT  62 Joe Thuney LG Puolustuksen linja (DL) 97 Felix Anudike-Uzomah DE  51 Mike Danna DE  94 Malik Herring DE  95 Chris Jones DT  56 George Karlaftis DE  91 Derrick Nnadi DT  90 Charles Omenihu DE  69 Mike Pennel DT  98 Tershawn Wharton DT |  | Tukimiehet (LB) 32 Nick Bolton MLB  54 Leo Chenal OLB  44 Cam Jones OLB  23 Drue Tranquill OLB  55 Joshua Uche OLB Takapuolustajat (DB) 27 Chamarri Conner FS   6 Bryan Cook FS  21 Jaden Hicks SS  13 Nazeeh Johnson CB  22 Trent McDuffie CB  20 Justin Reid SS  30 Christian Roland-Wallace CB  39 Keith Taylor CB  35 Jaylen Watson CB   2 Joshua Williams CB Erikoistilanteet 14 Matt Araiza P   7 Harrison Butker K  41 James Winchester LS |  |  |  | Valmennus Päävamentajat Päävalmentaja - Andy Reid  Apulaisvalmentaja/erikoisjoukkueiden koordinaattori - Dave Toub  Hyökkäyksen koordinaattori - Matt Nagy  Puolustuksen koordinaattori - Steve Spagnuolo Tulokkaat kursiivilla  Kokoonpano päivitetty 17.1.2025     |  |